b"\n_START_ARTICLE_\nBernart de la Barta\n_START_SECTION_\nVida\n_START_PARAGRAPH_\nNo es t\xc3\xa9 cap vida ni documents d'arxiu que ens informin sobre aquest trobador. S'ha de suposar que era originari d'un lloc anomenat La Barta, per\xc3\xb2 aquest tipus de top\xc3\xb2nim \xc3\xa9s abundant a Occit\xc3\xa0nia i tampoc no permet identificar millor el trobador. De les quatre peces que s'han conservat, dues s\xc3\xb3n peces dialogades amb altres trobadors per\xc3\xb2 tampoc no s\xc3\xb3n \xc3\xbatils per establir la identitat de Bernart. El sirvent\xc3\xa8s s\xc3\xad que ha estat datat de 1229 perqu\xc3\xa8 \xc3\xa9s un atac contra el tractat de Meaux, pel qual Raimon VII de Tolosa es rend\xc3\xad a Llu\xc3\xads IX de Fran\xc3\xa7a, posant fi a la croada contra els albigesos. Bernart defensa que una pau ha de ser justa i que la pau dels francesos i els clergues no \xc3\xa9s justa amb Raimon."